Sekolah Menengah Kebangsaan Seksyen 1 Bandar Kinrara

**Sekolah Menengah Kebangsaan Seksyen 1 Bandar Kinrara** atau nama ringkasnya *SMK Seksyen 1 Bandar Kinrara*, merupakan sebuah Sekolah Menengah Kebangsaan Jenis Harian yang terletak di Bandar Kinrara, Puchong Selangor.

Pada 2009, Sekolah Menengah Kebangsaan Seksyen 1 Bandar Kinrara terdiri daripada 613 pelajar lelaki dan 565 pelajar perempuan, menjadikan jumlah keseluruhan murid seramai 1178 orang. Sekolah ini terdiri daripada 74 orang guru. Pada tahun 2011-2014 sekolah ini telah diketuai oleh Tuan Haji Abdul Khany Bin Mohd Yusof sebagai Pengetua Sekolah yang kelima.

Pada tahun 2014 SMK Seksyen 1 Bandar Kinrara telah diketuai oleh seorang pengetua yang mula bertugas pada Mei 2015, Puan Irene Voon Foong Len dan telah bertugas di sekolah ini selama 1 Tahun 5 bulan iaitu dari Mei 2014 sehingga Oktober 2015.

Bermula November 2015 , SMK Seksyen 1 Bandar Kinrara telah diketuai oleh pengetua yang baharu iaitu Puan Salwani Binti Mohd Zain.

Pada Jun 2016, sekolah ini terdiri daripada 56 orang guru, 10 orang anggota kumpulan sokongan dan 940 orang pelajar.  

Pada tahun 2022 , sekolah ini ditadbir oleh pengetua yang ke - 9 iaitu YBhg Datin Khairun Aznida binti Mohktar . Namun pada 25 Ogos 2022 , Beliau telah berpindah menjadi pengetua baharu di Smk Subang . 

Kini , SMK Seksyen 1 Bandar Kinrara telah diketuai oleh seorang pengetua yang berdedikasi iaitu Puan Siti Rohani Binti Awang sebagai Pengetua yang ke - 10 dan digelar sebagai Pengetua Pemodenan Sekolah Menjelang tahun 2023 sehingga pada hari ini . 

## Sejarah
Pada Januari 2002, SMK Seksyen 1 Bandar Kinrara telah memulakan operasi dengan sepenuhnya. Pada mulanya sekolah ini hanya terdiri daripada 27 orang guru, 4 orang anggota kumpulan sokongan dan 445 orang pelajar. Pada waktu ini sekolah ini diketuai oleh YBhg Datin Noorul Aini Binti Ambak (2001-2004).

Pada waktu ini juga, Persatuan Ibu Bapa dan Guru juga telah ditubuhkan dan dipengerusikan oleh Encik Mohd Azman Lim Bin Abdullah (2002-2003).

YBhg Datin Noorul Binti Ambak juga telah mencipta bendera, lencana dan lirik lagu sekolah rasmi. Lagu ini kemudiannya telah dicipta oleh seorang pengubah lagu iaitu Encik Zubir Bin Ali.

## Senarai Pengetua

## Senarai Nama Pengerusi PIBG

## Pencapaian
Sekolah ini telah memenangi pertandingan memasak antarabangsa di London pada tahun 2006.

Sekolah ini sering menjadi tuan rumah bagi Program Pengantarabangsaan Jepun sejak tahun 2013.

Sekolah ini telah menjadi tuan rumah bagi Program RIMUP tahun 2014 bagi zon Petaling Perdana.

Tahun 2015 - Matthew Ernest Paul telah memenangi Johan dalam Pertandingan Public Speaking anjuran KPM di peringkat Zon dan Daerah and berjaya mendapat tempat ketiga di peringat negeri Selangor.

Tahun 2016 - Matthew Ernest Paul telah memenangi Johan dalam Pertandingan Public Speaking peringkat Zon, Daerah dan Negeri dan merangkul Naib Johan pada Peringkat Kebangsaan.

- Matthew Ernest Paul berjaya menjadi Finalist bagi Pertandingan Public Speaking 2016 anjuran Sunway OxBridge dan merangkul hadiah Saguhati.

- Matthew Ernest Paul dinobatkan sebagai Best Debater dalam English Debate Competition anjuran KPM.

Tahun 2017 - Anugerah Pengurusan SPBT Cemerlang Peringkat Negeri Selangor, Tempat ke 4.  

Tahun 2024 - Melissa Naily Darwin telah berjaya mendapat Tempat Pertama bagi Kejohanan Akuatik Milo iaitu , Acara 100M gaya Kupu-kupu , 200M gaya dada . Tempat Kedua - Acara 50M gaya dada , 100M gaya dada , 4 kali 100M berganti-ganti dan 4 kali 100M Gaya Bebas Berganti-ganti . Tempat Ketiga - 50M Gaya Kupu-kupu. Bertempat di Pusat Akuatik Nasional, Bukit Jalil .  

Tahun 2025 - Melissa Naily Darwin telah memenangi Pingat Perak 50M Gaya Dada P18 , Perak 100M Gaya Dada P18 dan 200M Perak Gaya Dada P18.  

Team Softball Perempuan telah mendapat tempat Ketiga MSSD Petaling Perdana Tahun 2025   

Pasukan Kor Kadet Polis telah mendapat Johan Kawad Kaki Kumpulan, Johan Kawad Kaki Individu Perempuan, Johan Rentas Halangan Kategori Lelaki, Johan Kompas dan Pandu Arah Kategori Perempuan dan Naib Johan Buka Pasang Senjata M16.   

Johan Keseluruhan Kem Induksi Pemantapan dan Orientasi Kor Kadet Polis IPD Serdang Tahun 2025 di IKTBN dan Kem Lubok Manggis, Hulu Langat.  

## Galeri Foto Sekolah

## Alamat
:Sekolah Menengah Kebangsaan Seksyen 1 Bandar Kinrara
:Bandar Kinrara, Puchong 
:Selangor, Malaysia
:No. Telefon : 03-8070 4075
:No. Fax : 03-8070 4067

## Pautan luar
* Laman VLE FrogAsia
* Facebook Sekolah Menengah Kebangsaan Seksyen 1 Bandar Kinrara
* Blog Sekolah Menengah Kebangsaan Seksyen 1 Bandar Kinrara